Source: http://lex.justice.md/document_rom.php?id=B613AEE5:E92B97BA
Timestamp: 2019-06-15 22:41:52+00:00

Document:
LPC1375/1997
ID intern unic: 311169
LEGE Nr. 1375
din 19.11.1997
Publicat : 22.01.1998 în Monitorul Oficial Nr. 5 art Nr : 6 Data intrarii in vigoare : 22.01.1998
Art.I. - Codul penal, aprobat prin Legea R.S.S. Moldoveneşti din 24 martie 1961 (Veştile Sovietului Suprem al R.S.S. Moldoveneşti, 1961, nr.10, art.41; 1962, nr.15, art.43; Veştile Sovietului Suprem şi ale Guvernului R.S.S. Moldoveneşti, 1972, nr.9, art.127; 1982, nr.12, art.124; 1986, nr.6, art.49; Monitorul Oficial al Republicii Moldova, 1995, nr.9, art.92; nr.38-39, art.421; 1996, nr.8-9, art.84; nr.14-15, art.149;nr.32-33, art.327; nr.40-41, art.369; nr.46-47, art.413), se modifică şi se completează după cum urmează:
1. La articolul 7/1, după cifra "188," se introduc cuvintele "articolul 188/1,".
2. La articolul 33:
după alineatul 1 se introduce un nou alineat, 2, cu următorul cuprins:
"Banii şi cadourile primite nelegitim se confiscă, iar valoarea serviciilor primite nelegitim se percepe prin hotărîre a instanţei de judecată, iar dacă ele nu au fost găsite, instanţa încasează de la condamnat suma de bani echivalentă, pornind de la valoarea acestora la momentul săvîrşirii infracţiunii.";
alineatele 2,3,4,5 şi 6 devin respectiv alineatele 3, 4, 5, 6 şi 7.
3. Articolul 34:
în titlu, cuvintele "şi a titlurilor onorifice" se înlocuiesc cu textul ", a titlurilor onorifice şi a gradelor de calificare (clasificare)";
în alineatul 2, textul "gradul militar sau un alt titlu" se înlocuieşte cu textul "gradul militar, gradul de clasificare şi gradul special militar al lucrătorului procuraturii, gradul de calificare al judecătorului sau al funcţionarului public, gradul de clasificare al lucrătorului inspectoratului fiscal de stat sau un alt titlu".
4. La articolul 184, sancţiunea alineatului 1 se completează în final cu textul "cu privarea, în ambele cazuri, de dreptul de a ocupa anumite funcţii sau de a practica anumite activităţi pe un termen de pînă la cinci ani."
5. La articolul 185:
sancţiunea alineatului 1 se completează în final cu textul "cu privarea, în toate cazurile, de dreptul de a ocupa anumite funcţii sau de a practica anumite activităţi pe un termen de pînă la cinci ani."; sancţiunea alineatului 2 se completează în final cu textul "cu privarea de dreptul de a ocupa anumite funcţii sau de a practica anumite activităţi pe un termen de pînă la cinci ani".
6. La articolul 187:
"Luarea de către o persoană cu funcţii de răspundere, personal sau prin mijlocitor, a mitei sub formă de bani, hîrtii de valoare, alte bunuri sau avantaje cu caracter patrimonial, acceptarea de servicii, privilegii sau beneficii, care nu i secuvin, pentru îndeplinirea unei acţiuni (inacţiuni) sau îndeplinirea cu întîrziere a unei acţiuni în interesul mituitorului sau persoanelor pe care le reprezintă dacă asemenea acţiune (inacţiune) intră în obligaţiile de serviciu ale persoanei cu funcţii de răspundere (sau, în virtutea funcţiei sale, aceasta poate contribui la o asemenea acţiune (inacţiune), precum şi protecţia în serviciu a persoanei corupte, - se pedepsesc cu privaţiune de libertate pe un termen de la trei la zece ani cu confiscarea averii şi privarea de dreptul de a ocupa anumite funcţii sau de a practica anumite activităţi pe un termen de pînă la cinci ani.";
din sancţiunea alineatului 2, cuvîntul "şi" se exclude, iar în final se completează cu textul "şi cu privarea de dreptul de a ocupa anumite funcţii sau de a practica anumite activităţi pe un termen de pînă la 5 ani.";
sancţiunea alineatului 3 se completează în final cu textul "şi cu privarea de dreptul de a ocupa anumite funcţii sau de a practica anumite activităţi pe un termen de pînă la cinci ani."
7. După articolul 188 se introduce articolul 188/1, cu următorul cuprins:
"Articolul 188/1. Traficul de influenţă
Primirea sau extorcarea de bani, hîrtii de valoare, alte bunuri sau avantaje cu caracter patrimonial, acceptarea de servicii sau de promisiuni de bunuri sau avantaje, personal sau prin mijlocitor, pentru sine sau pentru o altă persoană, săvîrşite intenţionat de către o persoană care are influenţă sau care susţine că are influenţă asupra unui funcţionar public, în scopul de a-l face să îndeplinească ori să nu îndeplinească acţiuni ce intră în obligaţiile sale de serviciu, indiferent dacă asemenea acţiuni au fost sau nu au fost săvîrşite, - se pedepsesc cu privaţiune de libertate pe un termen de la doi la opt ani cu confiscarea averii.
Aceleaşi acţiuni urmate de influenţa promisă sau de obţinerea rezultatului urmărit, săvîrşite, în urma unei înţelegeri prealabile, de către un grup de persoane sau repetat, ori primirea de valori sau avantaje în proporţii mari, - se pedepsesc cu privaţiune de libertate pe un termen de la cinci la cincisprezece ani cu confiscarea averii.
Acţiunile prevăzute la alineatele întîi sau doi ale prezentului articol, săvîrşite de persoane care au fost condamnate anterior pentru asemenea acţiuni sau pentru dare de mită, sau pentru primirea de valori fie avantaje în proporţii deosebit de mari, sau pentru acordarea de servicii unei organizaţii criminale, - se pedepsesc cu privaţiune de libertate de la zece la douăzeci de ani cu confiscarea averii."
8. La articolul 189, sancţiunea alineatului 1 se completează în final cu textul "cu privarea, în ambele cazuri, de dreptul de a ocupa anumite funcţii sau de a practica anumite activităţi pe un termen de pînă la cinci ani."
9. După articolul 189/2 se introduc articolele 189/3 şi 189/4, cu următorul cuprins:
"Articolul 189/3. Primirea de către funcţionar a
recompensei nelegitime
Primirea de către un funcţionar al autorităţilor publice, altor instituţii, întreprinderi şi organizaţii de stat care nu este persoană cu funcţii de răspundere a unei recompense nelegitime sau a unor avantaje patrimoniale de la cetăţeni pentru îndeplinirea unor acţiuni sau acordarea de servicii care intră în atribuţiile sale de serviciu, - se pedepseşte cu privaţiune de libertate pe un termen de pînă la doi ani sau cu muncă corecţională pe un termen de pînă la un an, sau cu amendă în mărime de pînă la cincizeci de salarii minime cu privarea, în toate cazurile, de dreptul de a ocupa anumite funcţii sau de a practica anumite activităţi pe un termen de pînă la cinci ani.
Aceleaşi acţiuni săvîrşite repetat sau în proporţii mari - se pedepsesc cu privaţiune de libertate pe un termen de la doi la şase ani sau cu amendă în mărime de pînă la o sută de salarii minime cu privarea, în ambele cazuri, de dreptul de a ocupa anumite funcţii sau de a practica anumite activităţi pe un termen de pînă la cinci ani.
Articolul 189/4. Nerespectarea de către persoana cu
funcţii de răspundere a prevederilor
Legii privind combaterea corupţiei
şi protecţionismului
Eschivarea intenţionată a conducătorilor de autorităţi publice, de alte instituţii, întreprinderi şi organizaţii de stat de la luarea măsurilor de rigoare faţă de funcţionarii subalterni vinovaţi de comiterea unor acte de corupţie şi protecţionism, săvîrşite repetat pe parcursul unui an după aplicarea sancţiunilor administrative pentru aceeaşi încălcare, - se pedepseşte cu amendă în mărime de la douăzeci şi cinci la cincizeci de salarii minime cu destituire din funcţie."
Art.II. - La articolul 107 alineatul 3 din Codul de procedură penală, aprobat prin Legea R.S.S. Moldoveneşti din 24 martie 1961 (Veştile Sovietului Suprem al R.S.S. Moldoveneşti, 1961, nr.10, art.42; Veştile Sovietului Suprem şi ale Guvernului R.S.S.Moldoveneşti, 1987, nr.11, art.143, 146; 1989, nr.4, art.73; nr.7, art.156; 1990, nr.6-7, art.127, 128; Monitorul Parlamentului Republicii Moldova, 1993, nr.4, art.90; nr.7, art.216; Monitorul Oficial al Republicii Moldova, 1994, nr.10, art.88; 1995, nr.9, art.92; nr.38-39, art.421; 1996, nr.14-15, art.149; nr.46-47, art.413), cifrele "184-189" se înlocuiesc cu cifrele "184-1893".
Art.III. - Codul cu privire la contravenţiile administrative, aprobat prin Legea R.S.S. Moldoveneşti din 29 martie 1985 (Veştile Sovietului Suprem şi ale Guvernului R.S.S. Moldoveneşti, 1985, nr.3, art.47; Monitorul Oficial al Republicii Moldova, 1994, nr.2, art.4), se modifică şi se completează după cum urmează:
1. Articolul 14 alineatul 1 va avea următorul cuprins:
"Persoană cu funcţii de răspundere, potrivit prezentului cod, este considerată persoana căreia în autorităţile publice, într-o întreprindere, instituţie, organizaţie, indiferent de tipul de proprietate şi forma juridică de organizare, i se acordă permanent sau provizoriu - în virtutea legii, prin numire, alegere sau prin încredinţarea unei însărcinări, - anumite drepturi şi obligaţii în vederea exercitării funcţiilor autorităţii publice sau a acţiunilor administrative de dispoziţie ori organizatorico-economice."
2. După articolul 174/16 se introduc articolele 174/17 şi 174/18, cu următorul cuprins:
"Articolul 174/17. Protecţionismul
Protecţionismul, adică acţiunea sau inacţiunea persoanei cu funcţii de răspundere în scopul protejării persoanelor interesate la soluţionarea problemelor lor, acordării de divers sprijin, indiferent de motivele de care s-a condus protectorul, care nu conţine elemente ale infracţiunii, - atrage după sine aplicarea unei amenzi în mărime de la douăzeci şi cinci la cincizeci de salarii minime.
Articolul 174/18. Nerespectarea prevederilor Legii privind
combaterea corupţiei şi protecţionismului
Eschivarea intenţionată a conducătorilor de autorităţi publice, de alte instituţii, întreprinderi şi organizaţii de stat de la luarea măsurilor de rigoare faţă de funcţionarii subalterni vinovaţi de săvîrşirea unor acte de corupţie şi protecţionism - atrage după sine aplicarea unei amenzi în mărime de la douăzeci şi cinci la cincizeci de salarii minime."
Art.IV. - La articolul 5 alineatul 1 punctul 2 litera f) din Codul de procedură civilă, aprobat prin Legea R.S.S. Moldoveneşti din 26 decembrie 1964 (Veştile Sovietului Suprem al R.S.S. Moldoveneşti, 1964, nr.36, art.82; Veştile Sovietului Suprem şi ale Guvernului R.S.S. Moldoveneşti, 1982, nr.5, art.46; Monitorul Parlamentului Republicii Moldova, 1992, nr.8, art.208), după cuvîntul "organizaţii" se introduce textul ", anularea actelor şi acţiunilor săvîrşite prin corupţie şi protecţionism".
Art.V. - Articolul 263 din Codul muncii, aprobat prin Legea R.S.S. Moldoveneşti din 25 mai 1973 (Veştile Sovietului Suprem şi ale Guvernului R.S.S. Moldoveneşti, 1973, nr.5, art.46; Monitorul Parlamentului Republicii Moldova, 1993, nr.5, art.125; Monitorul Oficial al Republicii Moldova, 1994, nr.6, art.64; 1996, nr.49-50, art.463; nr.61-62, art.603), se modifică şi se completează după cum urmează:
în alineatul 1,după punctul 1/1) se introduce un nou punct, 1/2), cu următorul cuprins:
"1/2) încălcarea de către funcţionari a prevederilor legislaţiei privind combaterea corupţiei şi protecţionismului;";
în alineatul 3, cuvintele "la punctul 1/1" se înlocuiesc cu cuvintele "la punctele 1/1 şi 1/2".
[Art.VI abrogat prin LP158-XVI din 04.07.08, MO230-232/23.12.08 art.840; în vigoare 01.01.09]
Art.VII. - Din articolul 11 alineatul (2) din Legea nr. 900-XIII din 27 iunie 1996 privind combaterea corupţiei şi protecţionismului (Monitorul Oficial al Republicii Moldova, 996, nr.56, art.542), textul "cu privarea de dreptul de a ocupa funcţii în serviciul public în decursul a 3 ani" se exclude.
Art.VIII. - Prezenta lege intră în vigoare la data publicării.
Chişinău, 19 noiembrie 1997.
Nr. 1375-XIII.

References: articolul 7
 articolul 33
 Articolul 34
 articolul 184
 articolul 185
 articolul 187
 articolul 188
 articolul 188
 articolul 189
 articolul 189

Articolul 189
 articolul 107
 Articolul 14
 articolul 174

Articolul 174
 articolul 5
 Articolul 263
 articolul 11